ᱱᱟᱢᱨᱟᱛᱟ ᱥᱩᱱᱫᱟᱨᱮᱥᱟᱱ

ᱱᱟᱢᱨᱟᱛᱟ ᱥᱩᱱᱫᱟᱨᱮᱥᱟᱱ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱥᱟᱶᱛᱟᱨᱤ ᱩᱫᱽᱭᱚᱜᱽᱢᱤ, ᱪᱮᱯᱷ (chef) ᱟᱨ ᱪᱤᱡᱽ ᱵᱮᱱᱟᱣᱤᱡᱽ ᱠᱟᱱᱟᱭ᱾ ᱩᱱᱤ ᱒᱐᱑᱗ ᱨᱮ ᱟᱱᱩᱨᱟᱫᱷᱟ ᱠᱨᱤᱥᱱᱟᱢᱩᱨᱛᱷᱤ ᱥᱟᱶ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱮ ᱡᱤᱛᱠᱟᱹᱨ ᱞᱮᱱᱟ᱾

ᱠᱟᱹᱢᱤ ᱡᱤᱭᱚᱱ

ᱱᱟᱢᱨᱟᱛᱟ ᱥᱩᱱᱫᱟᱨᱮᱥᱟᱱ ᱫᱚ ᱢᱤᱫ ᱳᱰᱤᱭᱟ (Odia) ᱠᱟᱱᱟᱭ ᱟᱨ ᱵᱟᱯᱞᱟ ᱛᱟᱭᱚᱢ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱪᱮᱱᱱᱟᱭ ᱛᱮ ᱩᱪᱟᱹᱲ ᱮᱱᱟᱭ᱾ ᱩᱱᱤ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱠᱚᱱᱥᱚᱞᱴᱤᱝ ᱮᱡᱮᱱᱥᱤ ᱵᱮᱱᱟᱣ ᱠᱟᱛᱮ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱮ ᱵᱮᱱᱟᱣ ᱠᱮᱫᱟ᱾ ᱥᱩᱱᱫᱟᱨᱮᱥᱟᱱ ᱫᱚ ᱠᱩᱱᱩᱨ (Coonoor) ᱨᱮ ᱪᱤᱡᱽ ᱵᱮᱱᱟᱣ ᱪᱮᱫ ᱞᱮᱱᱟᱭ ᱟᱨ ᱤᱱᱟᱹ ᱛᱟᱭᱚᱢ ᱟᱡᱟᱜ ᱜᱟᱛᱮ ᱟᱱᱩᱨᱟᱫᱷᱟ ᱠᱨᱤᱥᱱᱟᱢᱩᱨᱛᱷᱤ ᱥᱟᱶ ᱪᱤᱡᱽ ᱵᱮᱱᱟᱣᱤᱡᱽ ᱵᱮᱱᱟᱣ ᱟᱨ ᱵᱤᱠᱟᱹᱞᱟᱝ ᱛᱤᱨᱞᱟᱹ ᱠᱚ ᱠᱟᱹᱢᱤ ᱮᱢ ᱤᱫᱤ ᱠᱟᱛᱮ ᱜᱟᱞᱢᱟᱨᱟᱣ ᱠᱮᱫᱟ᱾ ᱩᱱᱠᱩ ᱫᱚ Käse ᱧᱩᱛᱩᱢ ᱛᱮ ᱟᱨᱴᱤᱥᱟᱱᱟᱞ ᱪᱤᱡᱽ ᱵᱮᱱᱟᱣ ᱮᱦᱚᱵ ᱠᱮᱫᱟ ᱟᱨ ᱩᱱᱠᱩᱣᱟᱜ ᱥᱟᱶᱛᱟᱨᱤ ᱩᱫᱽᱭᱚᱜᱽᱢᱤ ᱫᱚ ᱩᱱᱠᱩ ᱒᱐᱑᱗ ᱥᱟᱞ ᱨᱮ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱮ ᱡᱤᱛᱠᱟᱹᱨ ᱠᱮᱫ ᱠᱚᱣᱟ᱾ ᱱᱚᱶᱟ ᱥᱤᱨᱯᱷᱟᱹ ᱫᱚ ᱡᱮᱜᱮᱛ ᱛᱤᱨᱞᱟᱹ ᱢᱟᱦᱟᱸ ᱨᱮ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱱᱟᱹᱣ ᱢᱚᱱᱛᱨᱟᱞᱚᱭ ᱯᱟᱦᱴᱟ ᱠᱷᱚᱱ ᱵᱷᱟᱨᱚᱛ ᱨᱮᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱮᱢ ᱞᱮᱫ ᱛᱟᱦᱮᱸᱫ᱾ ᱱᱚᱶᱟ ᱥᱤᱨᱯᱷᱟᱹ ᱫᱚ ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟᱹ ᱠᱟᱱᱟ᱾

ᱥᱩᱱᱫᱟᱨᱮᱥᱟᱱ ᱫᱚ ᱟᱡ ᱛᱮᱜᱮ ᱪᱮᱯᱷ ᱮ ᱵᱮᱱᱟᱣ ᱟᱠᱟᱱᱟ᱾ ᱩᱱᱤ ᱫᱚ ᱒᱐᱑᱗ ᱨᱮ ᱟᱨᱩᱱᱫᱷᱚᱛᱤ ᱵᱟᱞᱟᱪᱚᱸᱫᱽᱨᱚᱱ ᱟᱨ ᱥᱩᱱᱮᱛᱤ ᱨᱟᱡᱽ ᱦᱚᱛᱮᱛᱮ ᱥᱟᱯᱲᱟᱣ ᱟᱠᱟᱱ ᱞᱚᱠᱟᱞ ᱮᱠᱥᱚ (LocalXO) ᱨᱮᱱᱟᱜ ᱥᱟᱯᱟᱨ ᱠᱞᱟᱵᱽ (supper club) ᱞᱟᱹᱜᱤᱫ ᱯᱮᱨᱩᱵᱷᱤᱭᱟᱱ (Peruvian) ᱡᱚᱢᱟᱜ ᱮ ᱵᱮᱱᱟᱣ ᱮᱦᱚᱵ ᱠᱮᱫᱟ᱾ ᱩᱱᱤ ᱒᱐᱑᱙ ᱨᱮ ᱟᱡᱟᱜ ᱪᱤᱡᱽ ᱠᱚ ᱥᱟᱶ ᱠᱚᱭᱟᱢᱵᱟᱴᱩᱨ ᱨᱮ ᱜᱳᱨᱢᱮᱴ ᱵᱟᱡᱟᱨ (Gourmet Bazaar) ᱮ ᱥᱮᱱ ᱞᱮᱱᱟ᱾ ᱒᱐᱒᱐ ᱥᱟᱞ ᱦᱟᱹᱵᱤᱡ, ᱩᱱᱤ ᱒᱕ ᱜᱚᱴᱟᱝ ᱨᱟᱛᱟ ᱡᱚᱢ ᱮ ᱵᱮᱱᱟᱣ ᱟᱠᱟᱫᱟ ᱟᱨ ᱜᱟᱫᱮᱞ ᱫᱚ ᱥᱩᱱᱫᱟᱨᱮᱥᱟᱱ ᱟᱡᱟᱜ ᱠᱩᱥᱤᱭᱟᱜ ᱠᱩᱠᱵᱩᱠ (cookbook) ᱠᱷᱚᱱ ᱵᱮᱱᱟᱣ ᱟᱠᱟᱫ ᱡᱚᱢᱟᱜ ᱥᱟᱶ ᱢᱤᱫ ᱱᱟᱣᱟ ᱥᱤᱨᱤᱡᱽ ᱮ ᱯᱚᱨᱛᱚᱱ ᱠᱮᱫᱟ᱾

ᱥᱟᱹᱠᱷᱭᱟᱹᱛ